CELEX: 62021CN0669
Language: lt
Date: 2021-11-09 00:00:00
Title: Byla C-669/21: 2021 m. lapkričio 9 d. Tribunal Judicial da Comarca do Porto – Juízo Central Cível da Póvoa de Varzim (Portugalija) pateiktas prašymas priimti prejudicinį sprendimą byloje Gencoal S.A. / Conceito Norte – Consultadoria de Gestão, Lda., BT

2022 2 7   
            
            
               LT
            
            
               Europos Sąjungos oficialusis leidinys
            
            
               C 64/15
            
         
      2021 m. lapkričio 9 d.Tribunal Judicial da Comarca do Porto – Juízo Central Cível da Póvoa de Varzim (Portugalija) pateiktas prašymas priimti prejudicinį sprendimą byloje Gencoal S.A. / Conceito Norte – Consultadoria de Gestão, Lda., BT
      
      (Byla C-669/21)
      (2022/C 64/24)
      Proceso kalba: portugalų
      
         Prašymą priimti prejudicinį sprendimą pateikęs teismas
      
      
         Tribunal Judicial da Comarca do Porto – Juízo Central Cível da Póvoa de Varzim
      
      
         Šalys pagrindinėje byloje
      
      
         Ieškovė: Gencoal S.A.
      
      
         Atsakovai: Conceito Norte – Consultadoria de Gestão, Lda., BT
      
         Prejudicinis klausimas
      
      Ar Real Decreto 1624/1992, de 29 de diciembre, por el que se aprueba el Reglamento español del IVA (1992 m. gruodžio 29 d. Karaliaus dekretas Nr. 1624/1992, kuriuo patvirtinamas Ispanijos PVM reglamentas) 31 straipsnio 1 ir 4 dalimis ir 2008 m. vasario 12 d. Direktyvos 2008/9/EB (1) 15 straipsnio 1 dalimi, pirmuoju atveju numatant, kad verslininkų ar specialistų, neįsisteigusių teritorijoje, kurioje taikomas mokestis, bet įsisteigusių Bendrijoje [Europos Sąjungoje], prašymo grąžinti PVM pateikimo terminas prasideda kitą dieną po kiekvieno kalendorinio ketvirčio arba kalendorinių metų pabaigos ir baigiasi rugsėjo 30 d. po kalendorinių metų, per kuriuos buvo sumokėtos prašyme nurodytos įmokos, o antruoju, kad prašymas grąžinti PVM turi būti pateiktas įsisteigimo valstybei narei ne vėliau kaip iki kalendorinių metų, einančių po PVM grąžinimo laikotarpio, rugsėjo mėn. 30 d., pažeidžiamas fiskalinio neutralumo principas (tai turi pasekmių neutralumui konkurencijos srityje ir lygybės principui, kiek tai susiję su diskriminacijos draudimu), kuris numatytas bendroje PVM sistemoje, sukurtoje pagal 2006 m. lapkričio 28 d. Tarybos direktyvos 2006/112/EB (2), iš dalies pakeistos 2008 m. vasario 12 d. Tarybos direktyva 2008/8/EB (3), 4, 5 ir 7 konstatuojamąsias dalis bei 167, 170, 171 ir 178 straipsnius, taip pat pagal Europos Sąjungos pagrindinių teisių chartijos 41 straipsnio 1 dalyje įtvirtintą pagrindinę teisę?
      
         (1)  2008 m. vasario 12 d. Tarybos direktyva 2008/9/EB, nustatanti Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles (OL L 44, 2008, p. 23).
      
         (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006, p. 1).
      
         (3)  2008 m. vasario 12 d. Tarybos direktyva 2008/8/EB, iš dalies keičianti Direktyvos 2006/112/EB nuostatas, susijusias su paslaugų teikimo vieta (OL L 44, 2008, p. 11).